**POROČILO SIST ODBORA ZA POTROŠNIKE ZA LETO 2024**

Leto 2024 je bilo za SlST Odbor za potrošnike pomembno leto, polno dejavnosti in pobud usmerjenih v izboljšanje zaščite pravic potrošnikov ter ozaveščanje o pomenu standardizacije. Odbor je v sodelovanju Zveze potrošnikov Slovenije, Ministrstva za gospodarstvo, turizem in šport, Tržnega inšpektorata RS, Ministrstva za zdravje in Ministrstva za kmetijstvo, gozdarstvo in prehrano aktivno deloval na številnih področjih, ki zadevajo varnost, kakovost in trajnost proizvodov ter storitev.

**Glavne naloge odbora vključujejo:**

* **Sodelovanje pri pripravi standardov**: Aktivno sodelujemo pri razvoju standardov, ki so pomembni za varnost in potrebe slovenskih potrošnikov.
* **Spremljanje evropskih in mednarodnih standardov**: Skupaj z različnimi delovnimi skupinami obravnavamo aktualne teme, kot so varnost izdelkov, storitve in okoljevarstveni standardi.
* **Informiranje potrošnikov**: Osredotočamo se na ozaveščanje potrošnikov o standardih in njihovih koristih ter omogočamo dostop do najnovejših informacij.

**Sodelovanje in ključna področja:**

SIST Odbor za potrošnike deluje v skladu s prioritetami ANEC in ISO/COPOLCO. Naš odbor vključuje predstavnike ključnih institucij, ki pozitivno vplivajo na standardizacijo v Sloveniji. Med glavnimi področji delovanja so:

* **Varstvo otrok**
* **Socialna varnost**
* **Varnost hrane**
* **Trajnostni razvoj**
* **Finančne storitve**
* **Zdravje in varnost**

V letu 2024 smo privzeli več standardov ISO, ki pomembno prispevajo k varstvu potrošnikov, med njimi so:

SIST ISO 31700-1:2024 Varstvo potrošnikov - Vgrajena zasebnost za potrošniško blago in storitve - 1. del: Zahteve na visoki ravni,

SIST-TP ISO/TR 31700-2:2024 Varstvo potrošnikov - Vgrajena zasebnost za potrošniško blago in storitve - 2. del: Primeri uporabe,

SIST ISO 5665:2024 Preiskava potrošniških incidentov - Zahteve in smernice.

**Obveščanje in dostopnost informacij:**

Vsak mesec smo potrošnike obveščali o novih pobudah za delo v mednarodni in evropski standardizaciji, standardih in njihovih izvlečkih, kar je ključnega pomena za njihovo informiranost in varnost. Naša publikacija vključuje bibliografske podatke in področja uporabe standardov, kar potrošnikom olajša iskanje in razumevanje.

Na spletni strani SIST smo mesečno (razen avgusta) obveščali potrošnike o novih predlogih standardov, ki so bili brezplačno dostopni v času javne obravnave in kjer so lahko oddali tudi morebitne pripombe. Na ta način smo potrošnikom omogočili aktivno sodelovanje v procesih standardizacije.

Dr. Mira Kos Skubic, predsednica SIST Odbora za potrošnike, je sodelovala kot aktivna strokovnjakinja v delovnih skupinah COPOLCO/WG 9 Skupina ključnih področij, COPOLCO/WG23 Usposabljanje in COPOLCO/WG24 Skupina za varstvo potrošnikov. Prav tako je v letu 2024 postala tudi članica predsedniško svetovalne skupine za potrošnike (CAG) pri ISO za obdobje 2024-2025.

Dr. Mira Kos Skubic se je redno udeleževala vseh ISO/COPOLCO srečanj.

V mesecu decembru 2024 je predsednica na Letnem srečanju s predsedniki SIST/TC predstavila delo SIST Odbora za potrošnike.

**Strateške pobude ISO/COPOLCO od leta 2024 pa do leta 2030:**

Na ravni ISO se osredotočamo na ključne izobraževalne pobude, ki vključujejo:

* **Okrepljeno sodelovanje potrošnikov** pri razvoju standardov.
* **Vključitev standardizacije v izobraževalne programe** na različnih nivojih.
* **Usposabljanje deležnikov** o najnovejših standardih za potrošnike.

**Jesenska šola standardizacije:**

V sodelovanju s Fakulteto za elektrotehniko Univerze v Ljubljani smo organizirali Jesensko šolo standardizacije namenjeno študentom. Med dogodkom smo izbrali dva nova mlada ambasadorja standardizacije, ki bosta igrala ključno vlogo pri ozaveščanju mladih o pomenu standardizacije v njihovih življenjih.

**Inovativne promocijske dejavnosti:**

V letu 2024 smo uvedli nove video materiale, ki so se izkazali za učinkovito sredstvo pri predstavitvi SIST-a širšemu javnemu občinstvu. Tovrstne aktivnosti vključujejo snemanje dogodkov in vzdrževanje YouTube kanala, kar omogoča dostopnost informacij na sodoben in privlačen način.

Odbor SIST za potrošnike ostaja zavezan k izboljšanju zaščite potrošnikov, spodbujanju sodelovanja in krepitvi ozaveščenosti o pomenu standardizacije. Prepričani smo, da bodo naši nadaljnji koraki še naprej pozitivno vplivali na dobrobit potrošnikov v Sloveniji.